**APSTIPRINĀTS**

Rīgas domes Vidi degradējošu būvju komisijas

14.12.2018. sēdē (Rīgas domes Vidi degradējošu būvju

komisijas 14.12.2018. sēdes protokola Nr. DI-18-26-prot 5.1. apakšpunkts)

**Konkursa**

**„Rīgas pilsētas pašvaldības līdzfinansējums**

**kultūrvēsturiskā būvmantojuma saglabāšanai 2019. gadā”**

**nolikums**

1. **Vispārīgie jautājumi**
2. Konkurss “Rīgas pilsētas pašvaldības līdzfinansējums kultūrvēsturiskā būvmantojuma saglabāšanai 2019. gadā” (turpmāk – Konkurss) tiek izsludināts saskaņā ar Rīgas domes 18.10.2016. saistošajiem noteikumiem Nr. 225 „Par pašvaldības atbalsta piešķiršanu kultūrvēsturiskā būvmantojuma saglabāšanai Rīgā” (turpmāk – Saistošie noteikumi).
3. Šajā konkursa nolikumā (turpmāk – Nolikums) lietotie termini atbilst Saistošajos noteikumos lietotiem terminiem.
4. Konkursu organizē Rīgas domes Īpašuma departaments (turpmāk – Departaments).
5. Rīgas domes Vidi degradējošu būvju komisija (turpmāk – Komisija) vērtē Konkursam iesniegtos projektus un lemj par Konkursa rezultātu.
6. Projektu Konkursam var iesniegt par ēkas fasādes (fasāžu), jumta ieseguma, fasādes (fasāžu) visu logu, vai ēkas daļas – oriģināli logi, durvis, dekoratīvās vai funkcionālās būvdetaļas u. tml. (turpmāk – Izstrādājums) – saglabāšanas darbiem, ja saglabājama ēkas daļa ir pieejama sabiedrības apskatei un ēka:

5.1. ir valsts, reģiona vai vietējās nozīmes kultūras piemineklis vai;

5.2. ir līdz 1940. gadam būvēta koka vai mūra ēka, kas atrodas vienā no turpmāk norādītajām teritorijām:

5.2.1. valsts, reģiona vai vietējas nozīmes kultūras pieminekļa aizsardzības zonā;

5.2.2. Rīgas vēsturiskajā centrā vai tā aizsardzības zonā;

5.2.3. valsts nozīmes pilsētbūvniecības pieminekļu teritorijā;

5.2.4. Rīgas pilsētas teritorijas plānojumā noteikto apbūves aizsardzības teritoriju robežās (turpmāk - Piemineklis).

1. Konkursam var iesniegt projektu par 5.2.3. apakšpunktā minēto Pieminekli, kas atrodas šādu pilsētbūvniecības pieminekļu teritorijā:
	1. “Rīgas pilsētas vēsturiskais centrs” (valsts aizsardzības Nr. 7442);
	2. “Mežaparks” (valsts aizsardzības Nr. 7444);
	3. “Ķīpsalas vēsturiskā apbūve” (valsts aizsardzības Nr. 8327);
	4. “Kalnciema ielas koka apbūve” (valsts aizsardzības Nr. 8583);
	5. “Pārdaugavas apbūves fragments” (valsts aizsardzības Nr. 7443).
2. 2019. gadā projektu var iesniegt par Nolikuma 5.2.4. apakšpunktā minēto pieminekli, kas atrodas šādu Rīgas pilsētas teritorijas plānojumā noteikto apbūves aizsardzības teritoriju robežās:
	1. Āgenskalns;
	2. Bolderāja;
	3. Dzegužkalns – Nordeķi;
	4. Maskavas priekšpilsēta[[1]](#footnote-1);
	5. Sarkandaugava (I, II un III);
	6. Teika;
	7. Torņakalns;
	8. Vecāķi;
	9. Vecmīlgrāvis (Emmas iela);
	10. Čiekurkalns;
	11. Pleskodāle (I un II);
	12. Jaunmīlgrāvis (Ezera iela);
	13. Vecdaugava (Airu iela);
	14. VEF rūpnieciskā apbūve (atrodas Teikas apkaimes dienvidrietumu stūrī, teritorijā pie dzelzceļa starp Gaisa un Zemitāna tiltu).
3. Pieminekļa saglabājamā daļa ir atzīstama par pieejamu sabiedrības apskatei, ja ikviens var netraucēti apskatīt pabeigta projekta rezultātu no publiskās ārtelpas. Ar publisko ārtelpu saprot ielas, bulvārus, laukumus, parkus, skvērus, krastmalas, kvartālu telpu, pagalmus, kas bez ierobežojumiem pieejami sabiedrībai neatkarīgi no tā, kā īpašumā tie atrodas.
4. Komisija atsevišķi vērtē un pieņem lēmumu par Saistošo noteikumu 8.2. apakšpunktā minētiem projektiem (turpmāk – Mazā programma) un Saistošo noteikumu 8.1. apakšpunktā minētiem projektiem (turpmāk – Lielā programma).
5. Konkursa ietvaros budžetā piešķirtais finansējums tiek sadalīts šādā kārtībā: vispirms tiek novērtēti Mazās programmas projekti un apstiprināti tie projekti, kuri atbilst Nolikuma 38.1. – 38.3. apakšpunktos noteiktiem kritērijiem. Atlikušais finansējums tiek sadalīts, vērtējot Lielās programmas projektus atbilstoši Nolikuma 38.1. – 38.4. apakšpunktos noteiktajiem kritērijiem.
6. Aizliegts iesniegt projektu Konkursam Saistošo noteikumu 11.3 punktā minētajos gadījumos.
7. Projekta īstenošanas maksimālais beigu termiņš ir **15.11.2019.**
8. Ja līdzfinansējuma saņēmējs ir saimnieciskās darbības veicējs Regulas izpratnē, neatkarīgi no tā juridiskā statusa un formas, tiek piemēroti Saistošajos noteikumos, Regulā un citos normatīvajos aktos paredzētie *de minimis* atbalsta piešķiršanas nosacījumi.
9. Projekta iesniegšana Konkursam nerada Rīgas pilsētas pašvaldībai pienākumu piešķirt vai izmaksāt līdzfinansējumu. Projekta iesniedzējs un Pieminekļa vai Izstrādājuma īpašnieks ir atbildīgs par visiem riskiem, kas ir saistīti ar projekta īstenošanu, tostarp finanšu riskiem, tehniskiem riskiem, kā arī tādiem apstākļiem un notikumiem, kurus, saprātīgi rīkojoties, iepriekš bija iespējams paredzēt un kuri bija par šķērsli projekta īstenošanai.

**II. Attiecināmās izmaksas un atbalstāmās darbības**

1. Konkursa ietvaros atbalstāmās darbības ir:
	1. vismaz vienas fasādes visu logu nomaiņa (atjaunošana) vai būvdarbi, kuru īstenošanas rezultātā tiks saglabāta Pieminekļa:

15.1.1. fasādes (fasāžu) apdare vai;

15.1.2. fasādes (fasāžu) apdare, vienlaikus veicot fasādes (fasāžu) siltināšanu vai;

15.1.3. fasādes (fasāžu) apdare, vienlaikus veicot logu nomaiņu (atjaunošanu) vai;

15.1.4. fasādes (fasāžu) apdare, vienlaikus veicot fasādes siltināšanu un logu nomaiņu (atjaunošanu) vai;

15.1.5. jumta iesegums vai;

15.1.6. jumta iesegums, vienlaikus veicot jumta siltināšanu vai;

15.1.7. jumta iesegums, vienlaikus veicot logu nomaiņu (atjaunošanu) vai;

15.1.8. jumta iesegums, vienlaikus veicot jumta siltināšanu un logu nomaiņu (atjaunošanu) vai;

15.1.9. fasādes (fasāžu) apdare un jumta iesegums, vienlaikus veicot 15.1.2.-15.1.8. apakšpunktā paredzētus būvdarbus.

* 1. ar Izstrādājuma saglabāšanu saistītie darbi, tajā skaitā analogu (vēsturiskajai patiesībai atbilstošu) būvamatniecības Izstrādājumu izgatavošana, iegāde un uzstādīšana.
1. Ja projekts tiek iesniegs par tādiem darbiem, kuri normatīvajos aktos noteiktajā kārtībā ir saskaņojami būvvaldē, tad projektā paredzēto darbu būvniecības dokumentos (būvatļauja, apliecinājuma karte vai paskaidrojuma raksts) jābūt atzīmei par būvdarbu uzsākšanas nosacījumu izpildi. Iepriekš minēto atzīmi Rīgas pilsētas būvvaldē (turpmāk – Būvvalde) jāsaņem pirms projekta iesniegšanas Konkursam.
2. Pieminekļa, kura saglabāšanas projekts ir pieteikts Lielajai programmai, nesošo un norobežojošo konstrukciju (turpmāk - NNK) stāvoklis ir fiksējams tehniskās apsekošanas atzinumā, tehniskās izpētes atzinumā vai vizuālās apskates atzinumā (turpmāk – Atzinums), kas Nolikuma 35. punktā norādītajā datumā nav vecāks par vienu kalendāro gadu no tā sagatavošanas dienas un apjomā, kas ir norādīts Nolikuma 30.3. apakšpunktā. Nav pieļaujama projekta iesniegšana par tādu Pieminekli, kura NNK saskaņā ar Atzinumu neatbilst Būvniecības likuma 9. pantā minētajām prasībām attiecībā uz būves lietošanas drošību, mehānisko stiprību un stabilitāti (NNK ir avārijas, pirmsavārijas, neapmierinoša vai daļēji neapmierinoša stāvoklī).

Izņēmums ir pārbūvējams Piemineklis, kurā būvdarbi tiek veikti saskaņā ar būvatļauju, ja būvprojekts paredz iepriekš minēto trūkumu novēršanu. Pieminekļa NNK atjaunošanas vai pārbūves būvdarbi nav atbalstāmās darbības Nolikuma izpratnē.

1. Atbalstāmās darbības jāveic projekta īstenošanas periodā, kas ir norādīts Nolikuma 30.10. vai 31.9. apakšpunktā minētā laika grafikā, turklāt nepārsniedzot periodu no 01.01.2019. līdz 15.11.2019. Būvdarbu gadījumā atbalstāmo darbību veikšanas laiks ir pieradāms, citastarp, ar atbilstošiem ierakstiem būvdarbu žurnālā.
2. Attiecināmās izmaksas, kuru segšanai Konkursa ietvaros var prasīt līdzfinansējumu, ir noteiktas Saistošo noteikumu 10. punktā. Līdzfinansējumu nevar prasīt par projekta attiecināmo izmaksu daļu, kas, kā Pieminekļa vai tā daļas kopīpašniekam, pieder vai piekrīt jebkurai valstij, tajā skaitā pašvaldībai, un jebkuras valsts vai pašvaldības kapitālsabiedrībai.
3. Izmaksas, kas nav norādītas Saistošo noteikumu 10. punktā, ir neattiecināmas izmaksas un to segšanai nav atļauts izlietot līdzfinansējumu.
4. Lai izmaksas tiktu atzītas par attiecināmām, maksājumiem (izdevumiem) to segšanai jābūt veiktiem periodā no 01.01.2019. līdz 15.11.2019.
5. Ja Nolikuma 30.8. vai 31.5. apakšpunktā minētajā tāmē nav norādītas darbības, kuras ir nepieciešamas projekta īstenošanai, Komisija atzīst, ka līdzfinansējuma saņēmējs veiks iepriekš minētās darbības, izmantojot tikai paša piesaistītus finanšu līdzekļus.
6. Par vienu kadastra objektu var iesniegt tikai vienu projektu tikai vienai (Lielajai vai Mazajai) programmai. Vienā kadastra objektā visi pieteiktie Izstrādājumi ir atzīstami par vienu projekta objektu Mazajai programmai, izņemot gadījumus, kad projektu iesniedz Saistošo noteikumu 4.3. apakšpunktā minētā persona. Šādā gadījumā par vienu kadastra objektu var būt iesniegti ne vairāk kā pieci projekti.
7. Līdzfinansējums tiek izlietots un izmaksāts Saistošo noteikumu 18. punktā minētā līgumā par līdzfinansētā projekta īstenošanu (turpmāk – Līgums) noteiktajā kārtībā. Līgums ir pievienots Nolikumam kā **5. pielikums** un ir Nolikuma neatņemama sastāvdaļa.

**III. Prasības līdzfinansējuma saņēmējam**

1. Projektu Konkursam var iesniegt persona, kura atbilst Saistošo noteikumu 3. un 4. punktā, kā arī Nolikumā noteiktām prasībām līdzfinansējuma saņēmējam.
2. Papildus Saistošo noteikumu 4. punktā noteiktajam, līdzfinansējuma saņēmējs nevar būt jebkura valsts, tajā skaitā pašvaldība, un jebkuras valsts vai pašvaldības kapitālsabiedrība, izņemot gadījumus, kad valsts vai pašvaldības kapitālsabiedrība pilda pārvaldnieka pienākumus Dzīvojamo māju pārvaldīšanas likumā noteiktajā kārtībā.
3. Pieminekļa vai tā daļas īpašnieka nekustamā īpašuma nodokļa parāds par Rīgas pilsētas administratīvajā teritorijā esošiem nekustamā īpašuma objektiem pēc stāvokļa uz 01.03.2019. nevar pārsniegt 50 *euro****.*** Ja Piemineklis vai tā daļa ir kopīpašums vai dzīvokļa īpašumos sadalīta dzīvojamā māja, jāievēro Saistošo noteikumu 4.2.3., 4.3.2. un 4.4.2. apakšpunktā noteiktais.
4. Projektus Konkursam kopīgi var iesniegt līdzfinansējuma saņēmēji, kuru īpašumā esošie Pieminekļi atrodas blakus. Ja kaut viens no šādiem projektiem tiek noraidīts Konkursa ietvaros, pārējie projektu iesniedzēji zaudē tiesības saņemt vērtējumu atbilstoši Nolikuma 38.4.6. apakšpunktā noteiktam kritērijam un tiek vērtēti kā atsevišķi iesniegtie projekti. Ja kaut viens no šādiem projektiem pēc to apstiprināšanas netiek īstenots, tostarp par tā īstenošanu netiek noslēgts Līgums, tiesības saņemt līdzfinansējumu zaudē visi līdzfinansējuma saņēmēji, kuri kopīgi ir iesnieguši projektus.
5. Projektu Konkursam nevar iesniegt tāda Pieminekļa vai Izstrādājuma saglabāšanai, kura īpašnieks ir jebkura valsts, pašvaldības, jebkuras valsts vai pašvaldības kapitālsabiedrība. Ja Piemineklis, pieder vairākām personām uz kopīpašuma tiesību pamata, tiesības pieteikties Konkursam ir tikai gadījumā, ja vismaz puse no Pieminekļa (ja ēka ir sadalīta dzīvokļu īpašumos – vismaz puse no dzīvokļu īpašumiem), pieder fiziskām vai privāto tiesību juridiskām personām, izņemot jebkuras valsts vai pašvaldības kapitālsabiedrības.

**IV. Projekta dokumenti, to noformēšanas prasības,**

**projekta iesniegšanas kārtība**

1. Piesakoties **Lielajai programmai**, projektu veido šādi dokumenti:
	1. aizpildīta un parakstīta Pieteikuma veidlapa (**1. pielikums**);
	2. dokumenti, kas apliecina projekta iesniedzēja vai pilnvarotas personas tiesības rīkoties Pieminekļa īpašnieka vai īpašnieku vārdā;
	3. Atzinums, kas Nolikuma 35. punktā norādītajā datumā nav vecāks par vienu kalendāro gadu no tā sagatavošanas dienas un kurā ir norādīta vismaz šādu būves daļu atbilstība Būvniecības likuma 9. pantā minētajām prasībām – būves lietošanas drošībai, mehāniskai stiprībai un stabilitātei:
		1. būves pamati un pamatne;
		2. būves nesošas sienas, ailu sijas un pārsedzes;
		3. karkasa elementi (kolonnas, rīģeļi un sijas);
		4. pašnesošo sienu konstrukcija un materiāls (šuvju hermetizācija, hidroizolācija un siltumizolācija);
		5. būves pagraba, starpstāvu, bēniņu pārsegumi;
		6. būves telpiskās noturības elementi;
		7. jumta elementi: nesošas konstrukcijas, jumta klājs, jumta segums.

Atzinumam jāsatur kopsavilkuma daļu, tai skaitā ieteikumu daļu par veicamiem darbiem būvē.

Pieminekļa pārbūves gadījumā Atzinums ir būvprojekta sastāvā esošais tehniskas apsekošanas atzinums.

* 1. dokumenti, kuri apliecina būvdarbu saskaņošanu Būvvaldē atbilstoši Nolikuma 16. punktā noteiktajam;
	2. ja Piemineklis ir valsts, reģiona vai vietējās nozīmes piemineklis, vai atrodas valsts nozīmes pilsētbūvniecības pieminekļa, kas ir norādīts Nolikuma 6. punktā, teritorijā - Nacionālās kultūras mantojuma pārvaldes (turpmāk – Pārvalde) izsniegtā spēkā esošā darbu veikšanas atļauja;
	3. ja Piemineklis nav valsts, reģiona vai vietējās nozīmes piemineklis, vai neatrodas valsts nozīmes pilsētbūvniecības pieminekļa, kas ir norādīts Nolikuma 6. punktā, teritorijā, bet atrodas apbūves aizsardzības teritorijā, kas ir norādīta Nolikuma 7. punktā, vai Rīgas vēsturiskā centra aizsardzības zonas teritorijā - sertificēta arhitekta atzinums par projektā paredzēto darbu atbilstību Rīgas domes 20.12.2005. saistošo noteikumu Nr. 34 “Rīgas teritorijas izmantošanas un apbūves noteikumi” (turpmāk – RTIAN) 4. nodaļas “Noteikumi kultūrvēsturiskā mantojuma aizsardzībai” prasībām;
	4. arhitektoniski mākslinieciskā inventarizācija (vai izpēte; turpmāk - AMI), kuru ir sagatavojis arhitekts vai mākslas vēsturnieks gadījumos, kad tās sagatavošanu pieprasa spēkā esošie normatīvie akti. AMI neesamības gadījumā - sertificēta arhitekta vai mākslas vēsturnieka slēdziens par projekta ietvaros saglabājamo Pieminekļa daļu, kurā norādīta Pieminekļa oriģinālās substances saglabāšanās pakāpe pirms projektā paredzēto darbu uzsākšanas, kā arī oriģinālās substances saglabāšanās pakāpe pēc to pabeigšanas atbilstoši Nolikuma 38.4.3. un 38.4.4. apakšpunktā noteiktiem kritērijiem;
	5. būvdarbu tāme (turpmāk – Tāme) ar norādītam kopējām projekta attiecināmām izmaksām, kas noformēta atbilstoši Ministru kabineta 03.05.2017. noteikumiem Nr. 239 „Noteikumi par Latvijas būvnormatīvu LBN 501-17 “Būvizmaksu noteikšanas kārtība” (turpmāk – LBN 501-17), pielietojot LBN 501-17 5. pielikumā norādīto Lokālās tāmes formu (Nolikuma **2. pielikums)**, kuru ir sastādījis sertificēts būvinženieris un saskaņojis būvkomersants, ar kuru līdzfinansējuma saņēmējs ir noslēdzis Nolikuma 30.11. apakšpunktā norādīto būvdarbu līgumu. Tāmi jāsastāda, pielietojot interneta vietnē [www.atjauno.riga.lv](http://www.atjauno.riga.lv) pieejamo elektronisko formu un jāiesniedz papīra dokumenta formā un elektroniski, saglabājot aprēķina formulas. Ja atbilstoši darbu organizēšanas shēmai (plānam) projekta īstenošanai ir nepieciešamas sastatnes (vai līdzvērtīgi mehānismi), Tāmē obligāti atsevišķi norāda montāžas, demontāžas, transportēšanas un nomas izmaksas. Nomātiem mehānismiem obligāti norāda nomas periodu mēnešos vai dienās, un platību. Komisija var uzlikt pienākumu līdzfinansējuma saņēmējam detalizēt un atšifrēt Tāmes saturu, tai skaitā, izteikt atsevišķas Tāmes pozīcijas citās mērvienības. Ja līdzfinansējuma saņēmējs paredzējis projektā norādītos darbus pilnībā var daļēji veikt, pielietojot savus materiālus vai personālu, tāmes sagatavošanā pašu spēkiem veikto darbu izmaksas jānorāda atsevišķi. Ja Pieminekļa kopīpašnieks (kopvaldītājs) ir jebkura valsts, tajā skaitā pašvaldība, un jebkuras valsts vai pašvaldības kapitālsabiedrība, Tāmes summa jāsamazina proporcionāli iepriekš minēto juridisko personu daļai kopīpašuma (kopvaldījumā), reizinot Tāmes summu ar koeficientu, kas ir vienāds ar pārējo kopīpašnieku daļu īpatsvaru īpašumu tiesību struktūrā;
	6. tehniskie dokumenti:
		1. Pieminekļa novietnes shēma no aktuālās būves kadastrālās uzmērīšanas lietas;
		2. stāvu plāni no aktuālās būves kadastrālās uzmērīšanas lietas tai Pieminekļa daļai vai daļām, kurās notiek projektā paredzētie darbi;
		3. būvprojekta (arī būvprojekta minimālā sastāvā) risinājumi, kuri attiecas uz Tāmē norādītiem darbiem, tai skaitā, rasējumi, kuri attiecas uz Tāmē norādītiem darbiem, būvprojekta (arī būvprojekta minimālā sastāvā) sastāvā esošais paskaidrojuma raksts, kā arī darbu organizācijas projekta shēma (plāns) vai darbu organizēšanas shēma;
	7. projekta īstenošanas laika grafiks, kas ir noformēts saskaņā ar Nolikuma **3. pielikumu,** pielietojot interneta vietnē [www.atjauno.riga.lv](http://www.atjauno.riga.lv) pieejamo elektronisko formu. Projekta īstenošanas laika grafikā norādītajām projekta ieviešanas aktivitātēm darbu veikšanas ietvaros jāsakrīt ar Tāmē norādītiem paredzētiem darbiem;
	8. projekta īstenošanai noslēgtais būvdarbu līgums ar pielikumiem, no kuriem ir iespējams iegūt nepārprotamu informāciju par būvdarbu izpildes termiņiem, būvdarbu apjomiem un summām. Būvdarbu aktivitātēm un termiņiem jāsakrīt ar Nolikuma 30.10. apakšpunktā minēto Grafiku, savukārt būvdarbu līguma tāmes veicamo darbu nosaukumiem, apjomiem un summām jāsatur Nolikuma 30.8. apakšpunktā minētās Tāmes veicamo darbu nosaukumus, apjomus un summas;
	9. apliecinājums par projekta iesniedzēja atbilstību Saistošo noteikumu un Nolikuma prasībām, kas ir noformēts saskaņā Nolikuma **4. pielikumu**;
	10. ja saskaņā ar Regulu līdzfinansējuma saņēmējs ir saimnieciskās darbības veicējs, uzskaites veidlapa par sniedzamo informāciju *de minimis* atbalsta piešķiršanai, kas ir noformēta atbilstoši Ministru kabineta 02.12.2014. noteikumu Nr. 740 “*De minimis* atbalsta uzskaites un piešķiršanas kārtība un uzskaites veidlapu paraugi” (turpmāk – *De minimis* noteikumi) noteiktajām prasībām, un kurā ir norādīta Projektā lūgtā pašvaldības līdzfinansējuma summa;
	11. Pieminekļa fotoattēla krāsaina izdruka, kurā ar grafiskiem līdzekļiem ir atzīmēta projekta ietvaros saglabājama Pieminekļa daļa, kas pierāda Pieminekļa atbilstību Nolikuma 10. punktam.
1. Piesakoties **Mazajai programmai**, projektu veido šādi dokumenti:
	1. aizpildīta un parakstīta Pieteikuma veidlapa (**1. pielikums**);
	2. dokumenti, kas apliecina projekta iesniedzēja vai pilnvarotas personas tiesības Izstrādājuma īpašnieka vai īpašnieku vārdā;
	3. dokumenti, kas apliecina darbu saskaņošanu atbilstoši Nolikuma 16. punkta prasībām gadījumā, ja paredzētie Izstrādājuma saglabāšanas darbi ir jāsaskaņo Būvvaldē. Ja ir paredzēta fasādes daļas krāsošana - Būvvaldē saskaņota krāsojuma (krāsu) pase;
	4. ja projektā paredzētie darbi netiek veikti saskaņā ar būvprojektu (t.sk. apliecinājuma karti) vai krāsojuma (krāsu) pasi - atbilstošas jomas eksperta - Latvijas amatniecības kameras (turpmāk – LAK) sertificēta amata meistara vai biedrības “Latvijas restauratoru Biedrība” (turpmāk – LRB) sertificēta restauratora-speciālista vai restauratora-meistara slēdziens par nepieciešamiem darbiem Izstrādājuma saglabāšanai un to veikšanas programmu, pievienojot slēdzienam tā autora profesionālas darbības sertifikāta kopiju. Ja projektā paredzētie darbi tiek veikti saskaņā ar būvprojektu (t.sk. apliecinājuma karti) - būvprojekta attiecīgie risinājumi, kuros ir sniegts priekšraksts nepieciešamiem darbiem Izstrādājuma saglabāšanai un to veikšanas programmu. Ja šādu detalizāciju būvprojekts nesatur, tad projekta autora atzinums par nepieciešamiem darbiem Izstrādājuma saglabāšanai un to veikšanas programma. Ja projektā paredzētie darbi tiek veikti saskaņā ar krāsojuma (krāsu) pasi un tajā nav iekļauts veicamo darbu apraksts - sertificēta restauratora-speciālista slēdziens par nepieciešamiem darbiem Izstrādājuma saglabāšanai un to veikšanas programma, pievienojot slēdzienam tā autora profesionālas darbības sertifikāta kopiju;
	5. būvdarbu tāme (turpmāk – Tāme) ar norādītam kopējām projekta attiecināmām izmaksām, kas noformēta atbilstoši LBN 501-17, pielietojot LBN 501-17 5. pielikumā norādīto Lokālās tāmes formu, Nolikuma **2. pielikums**. Ja projektā paredzētie darbi tiek veikti saskaņā ar būvprojektu (t.sk. apliecinājuma karti), tāmi sastāda sertificēts būvinženieris un saskaņo būvkomersants, ar kuru līdzfinansējuma saņēmējs ir noslēdzis Nolikuma 31.11. apakšpunktā norādīto būvdarbu līgumu. Citos gadījumos tāmi sastāda Nolikuma 31.4. apakšpunktā norādītais sertificētais amata meistars vai restaurators. Tāmi jāsastāda, pielietojot interneta vietnē [www.atjauno.riga.lv](http://www.atjauno.riga.lv) pieejamo elektronisko formu un jāiesniedz papīra dokumenta formā un elektroniski, saglabājot aprēķina formulas. Ja atbilstoši darbu organizēšanas shēmai (plānam) projekta īstenošanai ir nepieciešamas sastatnes (vai līdzvērtīgi mehānismi), Tāmē obligāti atsevišķi norāda montāžas, demontāžas, transportēšanas un nomas izmaksas. Nomātiem mehānismiem obligāti norāda kā nomas periodu mēnešos vai dienās, tā arī platību. Komisija var uzlikt pienākumu līdzfinansējuma saņēmējam detalizēt un atšifrēt Tāmes saturu, tai skaitā, izteikt atsevišķas Tāmes pozīcijas citās mērvienības. Ja Pieminekļa kopīpašnieks (kopvaldītājs) ir jebkura valsts, tajā skaitā pašvaldība, un jebkuras valsts vai pašvaldības kapitālsabiedrība, Tāmes summa jāsamazina proporcionāli iepriekš minēto juridisko personu daļai kopīpašuma (kopvaldījumā), reizinot Tāmes summu ar koeficientu, kas ir vienāds ar pārējo kopīpašnieku daļu īpatsvaru īpašumu tiesību struktūrā;
	6. ja Piemineklis ir valsts, reģiona vai vietējās nozīmes piemineklis, vai atrodas valsts nozīmes pilsētbūvniecības pieminekļa, kas ir norādīts Nolikuma 6. punktā, teritorijā, Pārvaldes izsniegtā spēkā esošā darbu veikšanas atļauja;
	7. ja Piemineklis nav valsts, reģiona vai vietējās nozīmes piemineklis, vai neatrodas valsts nozīmes pilsētbūvniecības pieminekļa, kas ir norādīts Nolikuma 6. punktā, teritorijā, bet atrodas apbūves aizsardzības teritorijā, kas ir norādīta Nolikuma 7. punktā, vai Rīgas vēsturiskā centra aizsardzības zonas teritorijā, sertificēta arhitekta atzinums par projektā paredzēto darbu atbilstību RTIAN 4. nodaļas “Noteikumi kultūrvēsturiskā mantojuma aizsardzībai” prasībām;
	8. arhitektoniski mākslinieciskā inventarizācija (vai izpēte), kuru ir sagatavojis arhitekts vai mākslas vēsturnieks gadījumos, kad tās sagatavošanu pieprasa spēkā esošie normatīvie akti. AMI neesamības gadījumā **-** sertificēta arhitekta vai mākslas vēsturnieka slēdziens par projekta ietvaros saglabājamo Pieminekļa daļu, kurā norādīta Pieminekļa oriģinālās substances saglabāšanās pakāpe pirms projektā paredzēto darbu uzsākšanas, kā arī oriģinālās substances saglabāšanās pakāpe pēc to pabeigšanas atbilstoši Nolikuma 38.4.3. un 38.4.4. apakšpunktā noteiktiem kritērijiem;
	9. Projekta īstenošanas laika grafiks, kas ir noformēts saskaņā ar Nolikuma **3. pielikumu,** pielietojot interneta vietnē [www.atjauno.riga.lv](http://www.atjauno.riga.lv) pieejamo elektronisko formu; projekta īstenošanas laika grafikā norādītajām projekta ieviešanas aktivitātēm darbu veikšanas ietvaros jāsakrīt ar Tāmē norādītiem paredzētiem darbiem;
	10. ja projekta ietvaros ir paredzēti būvdarbi – būvdarbu līgums ar pielikumiem, no kuriem ir iespējams iegūt nepārprotamu informāciju par būvdarbu izpildes termiņiem, būvdarbu apjomiem un summām. Būvdarbu aktivitātēm un termiņiem jāsakrīt ar Nolikuma 31.9. apakšpunktā minēto Grafiku, savukārt būvdarbu līguma tāmes veicamo darbu nosaukumiem, apjomiem un summām jāsatur Nolikuma 31.5. apakšpunktā minētās Tāmes veicamo darbu nosaukumus, apjomus un summas. Citos gadījumos - līgums ar Nolikuma 31.4. apakšpunktā norādīto sertificētais amata meistaru vai restauratoru;
	11. apliecinājums par projekta iesniedzēja atbilstību Saistošo noteikumu un Nolikuma prasībām, kas ir noformēts saskaņā Nolikuma **4. pielikumu,** pielietojot interneta vietnē [www.atjauno.riga.lv](http://www.atjauno.riga.lv) pieejamo elektronisko formu;
	12. ja saskaņā ar Regulu līdzfinansējuma saņēmējs ir saimnieciskās darbības veicējs, uzskaites veidlapa par sniedzamo informāciju *de minimis* atbalsta piešķiršanai, kas ir noformēta atbilstoši *De minimis* noteikumiem, un kurā ir norādīta projektā lūgtā pašvaldības līdzfinansējuma summa;
	13. Pieminekļa fotoattēla krāsaina izdruka, kurā ar grafiskiem līdzekļiem ir atzīmēta projekta ietvaros saglabājama Pieminekļa daļa, kas pierāda Pieminekļa atbilstību Nolikuma 10. punktam.
2. Projekta sagatavošanā jāievēro šādas prasības:
	1. visi dokumenti un to atvasinājumi jāsagatavo, ievērojot Ministru kabineta 04.09.2018. noteikumus Nr. 558 „Dokumentu izstrādāšanas un noformēšanas kārtība” (turpmāk – Dokumentu izstrādāšanas noteikumi);
	2. visi dokumenti jāiesniedz oriģināla vai atvasinājuma veidā, kas ir izstrādāts, ievērojot Dokumentu izstrādāšanas noteikumus;
	3. dokumentiem jābūt sagatavotiem latviešu valodā, datorrakstā, jābūt skaidri salasāmiem, bez labojumiem un dzēsumiem, dokumentiem svešvalodās jābūt pievienotam tulkojumam valsts valodā;
	4. dokumenti jāsašuj vienā sējumā, titullapā norādot šādu informāciju:
		1. Pieminekļa adrese;
		2. informācija par līdzfinansējuma saņēmēju: juridiskām personām – nosaukums, vienotais reģistrācijas numurs; fiziskām personām – vārds, uzvārds; ja Piemineklis ir dzīvojamā māja, norāda personu, kura ir iesniegusi projektu, papildus norādot, ka Piemineklis ir, atkarībā no statusa, dzīvojamā māja uz kopīpašuma pamata vai dzīvokļu īpašumos sadalīta dzīvojamā māja;
		3. programma (Lielā vai Mazā), kurai ir iesniegts projekts;
		4. projekta ietvaros paredzētās darbības;
		5. pieprasītā līdzfinansējuma summa;
	5. pēc titullapas sējumā jāievieto projekta satura rādītājs;
	6. Nolikuma 28. punktā minētajā gadījumā Pieteikuma veidlapa **(1. pielikums)** aizpildāma kopīgi. Pieteikumu veidlapu eksemplāru skaitam jāatbilst kopīgi iesniedzamo projektu skaitam. Katram projektam pievieno vienu Pieteikuma veidlapas eksemplāru.
3. Visas izmaksas, kas saistītas ar projekta sagatavošanu un iesniegšanu, sedz līdzfinansējuma saņēmējs un/vai īpašnieki.
4. Projektu iesniedz slēgtā aploksnē uz kuras ir norādīta šāda informācija:
	1. saņēmējs: Rīgas domes Īpašuma departaments;
	2. norāde “Konkursam “Rīgas pilsētas pašvaldības līdzfinansējums kultūrvēsturiskā būvmantojuma saglabāšanai 2019. gadā”;
	3. programma (Lielā vai Mazā), kurai pieteikums tiek iesniegts;
	4. informācija par līdzfinansējuma saņēmēju, ievērojot Nolikuma 34.4.2. apakšpunktā noteikto;
	5. projekta iesniedzēja korespondences adrese;
	6. Nolikuma 28. punktā minētajā gadījumā projektus iesniedz vienā slēgtā aploksnē.
5. **Projekta iesniegšanas termiņš** ir līdz **01.03.2019. plkst. 09.00**.
6. Projektu iesniedz personīgi Departamentā pēc adreses Riharda Vāgnera ielā 5, Rīgā, Būvju sakārtošanas pārvalde, 204. kabinets (pirmdienās- ceturtdienās: 9:00 – 12:00; 13:00 – 17:00, piektdienās: 9:00 – 12:00; 13:00 – 16:00) vai nosūta ar kurjeru pēc adreses: Rīgas domes Īpašuma departamenta Būvju sakārtošanas pārvalde, Riharda Vāgnera iela 5, Rīga, LV - 1050. Departaments neatbild par kurjerpasta nogādāto sūtījumu nokavējumiem.
7. Visi ar kurjeru nogādātie sūtījumi, kuri tiks saņemti pēc Nolikuma 35. punktā norādītā laika, vai uz kuru aploksnēm nav norādīta Nolikuma 34. punktā minētā informācija, neatvērti vienas darba dienas laikā tiks nosūtīti pa pastu uz aploksnē norādīto sūtītāja korespondences adresi. Projekti, kuri tiek iesniegti ar nokavēšanos personīgi, netiek pieņemti.

**V. Projekta vērtēšanas kritēriji**

1. Iesniegtie projekti tiek vērtēti pēc šādiem kritērijiem:

|  |
| --- |
| **38.1. Neprecizējamie atbilstības kritēriji** |
| **Nr.** | **Kritērijs** | **Projektā iekļautie dokumenti, kuri tiek ņemti vērā vērtējumā****(ja attiecināms)** | **Vērtēšanas sistēma** |
| 38.1.1. | Projekta iesniedzējs atbilst Saistošo noteikumu 4., 13.1 un 28. punktā un Nolikuma 11., 26. un 29. punktā līdzfinansējuma saņēmējam izvirzītām prasībām | Nolikuma 30.2., 30.12. vai 31.2., 31.11. apakšpunktā norādītie dokumenti, Rīgas domes Pašvaldības ieņēmumu pārvaldes sniegta informācija, aizpildīta un parakstīta Pieteikuma veidlapa (1. pielikums) | Atbilst vai neatbilst |
| 38.1.2. | Projekts satur visus Nolikuma 30.1. - 30.14. vai 31.1. - 31.13. apakšpunktā norādītos dokumentus un informāciju | Nolikuma 30. vai 31. punktā minētie dokumenti | Atbilst vai neatbilst |
| 38.1.3. | Piemineklis vai izstrādājums atbilst Saistošo noteikumu 2. punkta, kā arī Nolikuma 5., 6.un 7.punkta prasībām | Nolikuma 30.1. vai 31.1. apakšpunktā minētie dokumenti | Atbilst vai neatbilst |
| 38.1.4. | Projekta īstenošanas termiņš atbilst Saistošo noteikumu 13.2. apakšpunktam vai Nolikuma 12. punktam | Nolikuma 30.10. vai 31.9. apakšpunktā minētie dokumenti | Atbilst vai neatbilst |
| 38.1.5. | Projektā norādītās darbības ir atbalstāmās darbības saskaņā ar Saistošo noteikumu 9.2., 9.3., 11.1 un 11.2 apakšpunktu un Nolikuma 15. punktu | Nolikuma 30.8. un 30.9. vai 31.4. un 31.5. apakšpunktā minētie dokumenti | Atbilst vai neatbilst |
| 38.1.6. | Projektā paredzētie pieminekļa saglabāšanas būvdarbi vai izstrādājuma saglabāšanas darbi ir saskaņoti Būvvaldē atbilstoši Nolikuma 16. punkta prasībām (ja attiecināms) | Nolikuma 30.4. vai 31.3. apakšpunktā minētie dokumenti | Atbilst vai neatbilst |
| 38.1.7.  | Atzinumā ir norādīta, ka būves atbilstība Būvniecības likuma 9. panta minētajām būtiskām būvei izvirzāmajām prasībām: mehāniskā stiprība un stabilitāte, lietošanas drošība atbilstoši Nolikuma 30.3. apakšpunktam | Nolikuma 30.3.apakšpunktā minētais dokuments | Atbilst vai neatbilst |
| 38.1.8. | Projekts paredz pieminekļa vai izstrādājuma oriģinālās substances pilnu vai daļēju saglabāšanu, vai aizstāšanu ar analogu | Nolikuma 30.4.-30.7., 30.9., 31.3., 31.4., vai 31.6.-31.8. apakšpunkts  | Atbilst vai neatbilst |
| 38.1.9. | Piemineklis ir pieejams sabiedrības apskatei | Saistošo noteikumu 2. punkts un Nolikuma 8. punkts | Atbilst vai neatbilst |
| **38.2. Trūkumi projektā, kuru novēršana ļaus turpināt dalību konkursā** |
| 38.2.1. | Iesniegtajos pilnvarojuma dokumentos noteiktais pilnvarojuma apjoms neatbilst konkursa nolikumā noteiktajamtrūkums tiek novērsts, iesniedzot papildus pilnvarojuma dokumentus vai jaunu atbilstoša apjoma pilnvarojuma dokumentu;trūkuma novēršanas termiņš – divas kalendāra nedēļas | Nolikuma 30.2. vai 31.2. apakšpunkts | Atstāt Projektu bez virzības trūkumu novēršanai, ja trūkums 38.2.1. apakšpunktā noteiktajā termiņā ir novērsts, tad Projekts tiek vērtēts atbilstoši 38.3. un 38.4. apakšpunktos noteiktiem kritērijiem |
| 38.2.2. | Pilnvarojuma dokumentiem vai citiem dokumentiem nav pievienota pilnvara rīkoties kopīpašnieka vai dzīvokļa īpašnieka vārdātrūkums tiek novērsts: iesniedzot trūkstošo pilnvarojuma dokumentumaksimālais trūkuma novēršanas termiņš – divas kalendāra nedēļas | Nolikuma 30.2. vai 31.2. apakšpunkts | Atstāt Projektu bez virzības trūkumu novēršanai, ja trūkums 38.2.2. apakšpunktā noteiktajā termiņā novērsts, tad Projekts tiek vērtēts atbilstoši 38.3. un 38.4. apakšpunktos noteiktiem kritērijiem |
| 38.2.3. | Iesniegtie pilnvarojuma dokumenti ir noformēti, neievērojot konkursa nolikuma un/vai normatīvo aktu prasībastrūkums tiek novērsts: iesniedzot atbilstoši noformētu pilnvarojuma dokumentu;trūkuma novēršanas termiņš – divas kalendāra nedēļas | Nolikuma 30.2. vai 31.2. apakšpunkts | Atstāt Projektu bez virzības trūkumu novēršanai, ja trūkums 38.2.3. apakšpunktā noteiktajā termiņā novērsts, tad Projekts tiek vērtēts atbilstoši 38.3. un 38.4. apakšpunktos noteiktiem kritērijiem |
| 38.2.4. | Nav iesniegta Tāme elektroniskā veidā vai nav aprēķinu formulutrūkums tiek novērsts: iesniedzot tāmi elektroniskā veidā;trūkuma novēršanas termiņš: piecas darba dienas | Nolikuma 30.8. vai 31.5. apakšpunkts | Atstāt Projektu bez virzības trūkumu novēršanai, ja trūkums noteiktajā termiņā novērsts, tad Projekts tiek vērtēts atbilstoši 38.3. un 38.4. apakšpunktos noteiktiem kritērijiem |
| 38.2.5. | Nav iesniegts apliecinājums par Projekta iesniedzēja atbilstību Saistošo noteikumu un Nolikuma prasībām, kas ir noformēts saskaņā Nolikuma **4.pielikumu** vai apliecinājums nav atbilstoši noformētstrūkums tiek novērsts: iesniedzot atbilstoši noformētu apliecinājumu;trūkuma novēršanas termiņš: piecas darba dienas | Nolikuma 30.12. vai 31.11. apakšpunkts | Atstāt Projektu bez virzības trūkumu novēršanai, ja trūkums 38.2.5. apakšpunktā noteiktajā termiņā novērsts, tad Projekts tiek vērtēts pēc 38.3. un 38.4. apakšpunktā noteiktiem kritērijiem |
| 38.2.6. | Nav iesniegta *de minimis* uzskaites veidlapa vai iesniegtā *de minimis* uzskaites veidlapa nav atbilstoši noformētatrūkums tiek novērsts: iesniedzot atbilstoši noformētu *de minimis* uzskaites veidlapu;trūkuma novēršanas termiņš: piecas darba dienas | Nolikuma 30.13. vai 31.12. apakšpunkts | Atstāt Projektu bez virzības trūkumu novēršanai, ja trūkums 38.2.6. apakšpunktā noteiktajā termiņā novērsts, tad Projekts tiek vērtēts pēc 38.3. un 38.4. apakšpunktā noteiktiem kritērijiem |
| **38.3. Precizējamie atbilstības kritēriji** |
| 38.3.1. | Tāmē vai Izstrādājuma tāmē iekļautās izmaksas atbilst iesniegtiem tehniskiem dokumentiem un to aprēķinā nav aritmētisku kļūdu. Tāmē norādītās mērvienības ļauj nepārprotami konstatēt izpildāmus darbus projekta īstenošanas procesā. | Nolikuma 30.8. un 30.9. vai 31.4. un 31.5. apakšpunktos norādītie dokumenti | Atbilst, neatbilst vai precizējams |
| 38.3.2. | Visas Tāmē vai Izstrādājuma tāmē iekļautās izmaksas ir attiecināmas. Tāmē norādītās darbības sakrīt ar attiecīga būvniecības līguma darbībām (būvdarbu gadījumā). | Nolikuma 30.8. un 30.9. vai 31.4. un 31.5. apakšpunktos norādītie dokumenti; Nolikuma 30.11. vai 31.10. apakšpunktā minētais dokuments | Atbilst, neatbilst vai precizējams |
| 38.3.3. | Iesniegtajā laika grafikā ir atspoguļotas visas projekta aktivitātes un laika grafiks ir noformēts atbilstoši Nolikuma un Saistošo noteikumu prasībām. Grafikā norādītās aktivitātes un to izpildes termiņi sakrīt ar attiecīga būvniecības līguma aktivitātēm (būvdarbu gadījumā).  | Nolikuma 30.10. vai 31.9. apakšpunktā minētais dokuments; Nolikuma 30.11. vai 31.10. apakšpunktā minētais dokuments | Atbilst, neatbilst vai precizējams |
| **38.4. Kvalitātes kritēriji** |
|  | **Kritērijs** | **Maksimālais punktu skaits** |
| 38.4.1. | **Pieteikums iesniegts par:** |  |
|  | koka ēku, kas ir valsts, reģiona vai vietējās nozīmes kultūras piemineklis | 10 |
|  | koka ēku, kas atrodas valsts nozīmes pilsētbūvniecības pieminekļu teritorijā | 8 |
|  | koka ēku, kas atrodas Rīgas vēsturiskā centra aizsardzības zonā vai Rīgas pilsētas teritorijas plānojumā noteiktās apbūves aizsardzības teritorijās | 6 |
|  | mūra ēku, kas ir valsts, reģiona vai vietējās nozīmes kultūras piemineklis | 4 |
|  | mūra ēku, kas atrodas valsts nozīmes pilsētbūvniecības pieminekļu teritorijā | 2 |
|  | mūra ēku, kas atrodas Rīgas vēsturiskā centra aizsardzības zonā vai Rīgas pilsētas teritorijas plānojumā noteiktās apbūves aizsardzības teritorijās, vai šīs ēkas sastāvā esošu izstrādājumu | 1 |
| 38.4.2. | **Ēkas ekspluatācijas uzsākšanas gads:** |  |
|  | līdz 1880.g. | 10 |
|  | 1881.g. – 1915.g. | 8 |
|  | 1916.g. – 1940.g. | 6 |
| 38.4.3. | **Kultūras pieminekļa vai Izstrādājuma oriģinālā substance un autentiskums ir:** |  |
|  | saglabājušies oriģinālā izskatā | 10 |
|  | ar atsevišķiem pārveidojumiem (ēkai daļēji mainīti logi, krāsojums, labots jumta segums, nelieli apdares zudumi u.c.) | 7 |
|  | pārveidots (ēkai mainīta fasāžu apdare, apšuvums, mainītas pārsegumu, sienu, jumta konstrukcijas, nomainīti logi, durvis, jumta segums u.c.) | 4 |
| 38.4.4. | **Oriģinālās substances saglabāšanas pakāpe pēc restaurācijas:** |  |
|  | tiks pilnībā saglabāta oriģinālā substance | 10 |
|  | tiks daļēji izmantots oriģ**i**nālam līdzvērtīgs analogs | 7 |
|  | netiks saglabāta oriģinālā substance, bet pilnībā aizstāta ar analogu | 4 |
| 38.4.5. | **Papildus punkti atbilstoši būves galvenajam lietošanas veidam**\* |  |
|  | ēku, kura ietilpst vienā no iepriekš minētām kategorijām, un kuras galvenais lietošanas veids atbilstoši Nekustamā īpašuma valsts kadastra informācijas sistēmas datiem ir “kulta ēkas”, vai tās sastāvā esošu izstrādājumu | 10 |
|  | ēku, kura ietilpst vienā no iepriekš minētām kategorijām, un kuras galvenais lietošanas veids saskaņā ar Nekustamā īpašuma valsts kadastra informācijas sistēmas datiem ir triju var vairāku dzīvokļu māja, neatkarīgi no dzīvojamās mājas īpašuma formas (dzīvokļu īpašumos sadalīta dzīvojamā māja vai kopīpašums), kurā ir **16 vai vairāk dzīvokļu** un vienam kopīpašniekam pieder ne vairāk kā 20% no dzīvojamās mājas (dzīvokļu īpašumu skaits, vai domājamās daļas apmērs) | 10 |
|  | ēku, kura ietilpst vienā no iepriekš minētām kategorijām, un kuras galvenais lietošanas veids saskaņā ar Nekustamā īpašuma valsts kadastra informācijas sistēmas datiem ir triju var vairāku dzīvokļu māja, neatkarīgi no dzīvojamās mājas īpašuma formas (dzīvokļu īpašumos sadalīta dzīvojamā māja vai kopīpašums), kurā ir **6 līdz 15 dzīvokļu** un vienam kopīpašniekam pieder ne vairāk kā 20% no dzīvojamās mājas (dzīvokļu īpašumu skaits, vai domājamās daļas apmērs) | 8 |
|  | ēku, kura ietilpst vienā no iepriekš minētām kategorijām, un kuras galvenais lietošanas veids saskaņā ar Nekustamā īpašuma valsts kadastra informācijas sistēmas datiem ir triju var vairāku dzīvokļu māja, neatkarīgi no dzīvojamās mājas īpašuma formas (dzīvokļu īpašumos sadalīta dzīvojamā māja vai kopīpašums), kurā ir **3 līdz 5 dzīvokļu** un vienam kopīpašniekam pieder (kopīpašuma gadījumā – daļas apmērs nepārsniedz 1/3 domājamo daļu vai nodotas lietošanas tiesības uz) viens dzīvoklis, neapdzīvojamā telpa vai mākslinieka darbnīca, kura kā dzīvojamā vai nedzīvojamā telpu grupa reģistrēta Nekustamā īpašuma valsts kadastra informācijas sistēmā, **vai** divu dzīvokļu māja, kura ir vismaz divu īpašnieku īpašums, neatkarīgi no dzīvojamās mājas īpašuma formas (dzīvokļu īpašumos sadalīta dzīvojamā māja, vai kopīpašums) | 5 |
| 38.4.6. | **Projektus konkursam kopīgi iesniedza projektu iesniedzēji, kuru īpašumā esošie pieminekļi vai ēkas, kurās ir izstrādājums, atrodas blakus** | 8 |
|  |  | **Projekta vērtējumu par kvalitātes kritērijiem veido katrā kvalitātes kritērijā piešķirto punktu kopsumma** |

\* Saskaņā ar Ministru kabineta 12.06.2018. noteikumiem Nr.326 “Būvju klasifikācijas noteikumi”.

**VI. Projekta vērtēšana, lēmuma pieņemšana un paziņošana,**

**Līguma noslēgšana**

1. Komisija lemj par projektiem divu kalendāra mēnešu laikā pēc to atvēršanas.
2. Mazās programmas projekti tiek vērtēti atbilstoši 38.1. - 38.3. apakšpunktā noteiktiem kritērijiem. Lielās programmas projekti tiek vērtēti atbilstoši 38.1. - 38.4. apakšpunktā noteiktiem kritērijiem.
3. Komisija Mazās programmas projektus vērtē šādā kārtībā:
	1. Komisija pārbauda iesniegto projektu atbilstību Nolikuma 38.1. apakšpunktā noteiktiem kritērijiem un pieņem vienu no šādiem lēmumiem:
		1. projektus, kuros ir konstatēti tikai 38.2. apakšpunktā minētie trūkumi, Komisija atstāj bez virzības, uzdodot tos novērst;
		2. projektus, kuros ir konstatēti pārējie trūkumi, tiek atstāti bez izskatīšanas;
	2. Projektus, kuri atbilst 38.1. apakšpunktā noteiktiem kritērijiem, vai kuros ir novērsti 38.2. apakšpunktā minētie trūkumi, Komisija vērtē atbilstoši Nolikuma 38.3. apakšpunktā noteiktiem kritērijiem un pieņem vienu no šādiem lēmumiem:
		1. par projektiem, kuri atbilst Nolikuma 38.3. apakšpunktā noteiktiem kritērijiem lēmumu par projekta apstiprināšanu, nosakot maksimālo līdzfinansējuma summu;
		2. par projektiem, kuri neatbilst Nolikuma 38.3. apakšpunktā noteiktiem kritērijiem, bet neatbilstību novēršana neietekmētu projektu pēc būtības, lēmumu par projekta apstiprināšanu, nosakot maksimālo līdzfinansējuma summu, ar nosacījumu;
		3. par projektiem, kuri neatbilst Nolikuma 38.3. apakšpunktā noteiktiem kritērijiem un pieņem lēmumu par projekta noraidīšanu;
	3. Projektus, kuros netika novērsti 38.2. apakšpunktā minētie trūkumi, Komisija atstāj bez izskatīšanas.
4. Pēc Nolikuma 41.2. apakšpunktā minēto lēmumu pieņemšanas Komisija vērtē Lielās programmas projektus šādā kārtībā:
	1. Komisija pārbauda iesniegto projektu atbilstību Nolikuma 38.1. apakšpunktā noteiktiem kritērijiem un pieņem vienu no šādiem lēmumiem:
		1. projektus, kuros ir konstatēti tikai 38.2. apakšpunktā minētie trūkumi, Komisija atstāj bez virzības, uzdodot tos novērst un paziņo šo lēmumu līdzfinansējuma saņēmējam, nosūtot to ar elektroniskā pasta starpniecību, neizmantojot drošu elektronisko parakstu, uz adresi, kas ir norādīta Nolikuma 30.1. vai 31.1. apakšpunktā minētajā pieteikuma veidlapā;
		2. projektus, kuros ir konstatēti pārējie trūkumi, tiek atstāti bez izskatīšanas.
	2. Projektus, kuri atbilst 38.1. apakšpunktā noteiktiem kritērijiem, vai kuros ir novērsti 38.2. apakšpunktā minētie trūkumi, Komisija vērtē atbilstoši Nolikuma 38.3. apakšpunktā noteiktiem kritērijiem un konstatē, ka:
		1. projekts atbilst Nolikuma 38.3. apakšpunktā noteiktiem kritērijiem vai
		2. projekts neatbilst Nolikuma 38.3. apakšpunktā noteiktiem kritērijiem, bet neatbilstību novēršana neietekmētu projektu pēc būtības, kā arī lēmumā par projekta apstiprināšanu iekļaujamos nosacījumus;
		3. projekts neatbilst Nolikuma 38.3. apakšpunktā noteiktiem kritērijiem un pieņem lēmumu par projekta noraidīšanu;
	3. Nolikuma 42.2.1. un 42.2.2. apakšpunktā minētos projektus, Komisija vērtē pēc Nolikuma 38.4. apakšpunktā norādītiem kritērijiem un sarindo tos dilstošā secībā atbilstoši piešķirto punktu kopsummai.
	4. Projektus, kuros netika novērsti 38.2. apakšpunktā minētie trūkumi, Komisija atstāj bez izskatīšanas;
	5. Par tiem 42.3. apakšpunktā minētiem projektiem, kuru līdzfinansēšanai nepietiek 2019.gada budžetā piešķirtā finansējuma, Komisija pieņem lēmumu par projekta noraidīšanu;
	6. ja projektiem ir vienāds vērtējums atbilstoši Nolikuma 38.4. apakšpunktā minētiem kritērijiem, tad Nolikuma 42.3. apakšpunktā noteiktajā gadījumā noraidīts tiek projekts, kurš ir iesniegts vēlāk;
	7. par projektiem, kuri nav noraidīti Nolikuma 42.5. apakšpunktā minētajā gadījumā, un kuriem Komisija Nolikuma 42.2.2. apakšpunktā noteiktajā kārtībā ir konstatējusi Komisijas lēmumā iekļaujamos nosacījumus, Komisija pieņem lēmumu par projekta apstiprināšanu, nosakot maksimālo līdzfinansējuma summu, ar nosacījumu;
	8. par pārējiem projektiem, kuri nav noraidīti Nolikuma 42.5. apakšpunktā noteiktajā kārtībā, Komisija pieņem lēmumu par projekta apstiprināšanu, nosakot maksimālo līdzfinansējuma summu.
5. Komisijas lēmumu paziņo Pieteikuma iesniedzējam 10 (desmit) darba dienu laikā pēc Komisijas sēdes dienas.
6. Komisija var izbeigt Konkursu bez rezultātiem, ja:
	1. nav iesniegts neviens projekts;
	2. visi projekti ir atstāti bez izskatīšanas;
	3. konstatē citu būtisku iemeslu, kas liedz turpināt Konkursa norisi.
7. Līgumu līdzfinansējuma saņēmējs paraksta ne vēlāk kā 30 (trīsdesmit) kalendāra dienu laikā pēc Komisijas lēmuma paziņošanas. Ja Līgums netiek parakstīts šajā punktā noteiktajā termiņā, līdzfinansējuma saņēmējs zaudē tiesības parakstīt Līgumu un saņemt līdzfinansējumu.
8. Gadījumā, ja par kāda no apstiprinātiem projektiem netiek noslēgts Līgums, vai Līgums tiek izbeigts pirms termiņa, neveicot līdzfinansējuma maksājumu, Komisijai ir tiesības piedāvāt noslēgt Līgumu Nolikuma 42.3. apakšpunktā minēto projektu iesniedzējam ar nosacījumu, ka projekts un projekta iesniedzējs tiek atkārtoti novērtēti atbilstoši Nolikuma prasībām un 38.1. un 38.2. apakšpunktā noteiktiem kritērijiem. Piedāvājums tiek nosūtīts projekta iesniedzējam, kura projektam ir nākamais augstākais Nolikuma 42.3. apakšpunktā minētais vērtējums un kura projekta īstenošanai ir pietiekams budžeta līdzekļu finansējums.

**VII. Noteikumi *de minimis* valsts atbalsta piešķiršanai**

1. Komisija lemj par līdzfinansējuma piešķiršanu saimnieciskās darbības veicējam valsts atbalsta veidā saskaņā ar Regulu.
2. Lemjot par līdzfinansējuma piešķiršanu valsts atbalsta veidā, Komisija ievēro šādus nosacījumus:
	1. *de minimis* atbalstu piešķir, ievērojot Regulas 1. panta 1. punktā minētos nozares un darbības ierobežojumus;
	2. saimnieciskās darbības veicējs tiek vērtēts viena vienota uzņēmuma līmenī. Viens vienots uzņēmums atbilst Regulas 2. panta 2. punktā noteiktajai „viena vienota uzņēmuma” definīcijai;
	3. pirms lēmuma pieņemšanas par Projekta apstiprināšanu Komisija pārbauda, vai saimnieciskās darbības veicējam valsts atbalsts nepalielina attiecīgajā fiskālajā gadā, kā arī iepriekšējos divos fiskālajos gados saņemtā *de minimis* atbalsta kopējo apmēru līdz līmenim, kas pārsniedz Regulas 3. panta 2. punktā noteikto maksimālo *de minimis* atbalsta apmēru;
	4. *de minimis* atbalstu piešķir, ja saimnieciskās darbības veicējam nav pasludināts maksātnespējas process, netiek īstenots tiesiskās aizsardzības process, netiek īstenots ārpustiesas tiesiskās aizsardzības process, nav uzsākta bankrota procedūra, nav piemērota sanācija vai mierizlīgums, tā saimnieciskā darbība nav izbeigta vai apturēta un/vai tas neatbilst valsts tiesību aktos noteiktiem kritērijiem, lai tam pēc kreditoru pieprasījuma piemērotu maksātnespējas procedūru;
	5. ievērojot Regulas 5. panta 1. un 2. punkta nosacījumus, Saistošo noteikumu ietvaros piešķirto *de minimis* atbalstu drīkst kumulēt ar citu *de minimis* atbalstu līdz Regulas 3. panta 2. punktā noteiktajam robežlielumam, kā arī drīkst kumulēt ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja šīs kumulācijas rezultātā netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā, atbalsta projektā vai Eiropas Komisijas lēmumā;
	6. ja saimnieciskās darbības veicējs darbojas vienlaicīgi vairākās nozarēs, tostarp Regulas 1. panta 1. punktā minētajās nozarēs, vai veic turpat minētas darbības, saimnieciskās darbības veicējs nodrošina šo nozaru vai darbību, vai to izmaksu nodalīšanu saskaņā ar Regulas 1. panta 2. punktu.
3. Līdzfinansējumu uzskaita saskaņā ar normatīviem aktiem par *de minimis* atbalsta uzskaites veidlapu paraugiem.
4. Departaments un līdzfinansējuma saņēmējs uzglabā informāciju par sniegto *de minimis* atbalstu atbilstoši Regulas 6. panta 4. punktam.

Komisijas priekšsēdētājs O.Burovs

1. Atbilstoši Rīgas domes 20.12.2005. saistošo noteikumu Nr. 34 “Rīgas teritorijas izmantošanas un apbūves noteikumi” 4. pielikumam “Rīgas pilsētas administratīvās teritorijas iedalījums apkaimēs” apbūves aizsardzības teritorija Maskavas priekšpilsēta ir daļa no apkaimes Maskavas forštāte. [↑](#footnote-ref-1)